text: Lastbil på tværs spærrer motorvejsafkørsel
  08 september 2014 kl. 11.50
  Siden kl. 12.22 har motorvejsafkørslen mod Esbjerg været totalt spærret. En stor lastbil holder på tværs på afkørslen - og det er uvist, hvornår den flyttes.
  - Vi ved ikke, hvordan uheldet er sket, siger vagtchefen hos Sydøstjyllands Politi til TV SYD. Om chaufføren er faldet i søvn eller der er sket noget andet?
  Lastbilen holder helt på tværs og trækkeren vender ned mod motorvejen.
  Politiet fik tilkaldt en tavlevogn via Vejdirektoratet. Kl. 14 vidste vagtchefen stadig ikke, hvornår lastvognstoget kan blive fjernet.
  Uheldet giver ingen kø-problemer, fordi trafikken kan ledes til frakørslen mod Kolding V. Så er det op til trafikanterne selv, hvordan de kommer videre mod Esbjerg.
  